CELEX: 62008TN0293
Language: fi
Date: 2008-07-24 00:00:00
Title: Asia T-293/08: Kanne 24.7.2008 — BASF Plant Science ym. v. komissio

25.10.2008   
            
            
               FI
            
            
               Euroopan unionin virallinen lehti
            
            
               C 272/28
            
         Kanne 24.7.2008 — BASF Plant Science ym. v. komissio
   (Asia T-293/08)
   (2008/C 272/55)
   Oikeudenkäyntikieli: englanti
   Asianosaiset
   
      Kantajat: BASF Plant Science GmbH (Ludwigshafen, Saksa), Plant Science Sweden AB (Svalöv, Ruotsi), Amylogene HB (Svalöv, Ruotsi) ja BASF Plant Science Holding GmbH (Ludwigshafen, Saksa) (edustajat: asianajaja D. Waelbroeck, asianajaja U. Zinsmeister ja solicitor D. Slater)
   
      Vastaaja: Euroopan yhteisöjen komissio
   Vaatimukset
   
               —
            
            
               On todettava, että kanne on otettava tutkittavaksi ja että se on perusteltu
            
         
               —
            
            
               on todettava, että komissio laiminlöi 12.3.2001 annetun direktiivin 2001/18/EY 18 artiklan ja 28.6.1999 tehdyn neuvoston päätöksen 1999/468/EY 5 artiklan mukaiset velvollisuutensa, kun se ei toteuttanut mainituissa säännöksissä säädettyjä toimenpiteitä eikä antanut Amfloraa koskevaa päätöstä; vaihtoehtoisesti
            
         
               —
            
            
               on määrättävä kumottavaksi 14.5.2008 tehty komission päätös, jolla Euroopan elintarviketurvallisuusviranomainen valtuutetaan antamaan ”konsolidoitu lausunto antibiooteille vastustuskykyisten geenien käyttämisestä markkerina geneettisesti muunnetuissa kasveissa”, sekä määrättävä keskeytettäväksi kantajille 19.5.2008 päivätyllä kirjeellä tiedoksiannetun Amfloraa koskevan päätöksen antamiseen johtava menettely
            
         
               —
            
            
               on määrättävä vaaditut asian selvittämistoimet
            
         
               —
            
            
               on määrättävä, että vastaaja maksaa kaikki näistä oikeudenkäynneistä aiheutuvat kulut.
            
         Oikeudelliset perusteet ja pääasialliset perustelut
   Kantajat katsovat, että komissio laiminlöi direktiivin 2001/18/EY (1) 18 artiklan 1 kohdan ja neuvoston päätöksen 1999/468/EY (komitologiapäätös) (2) 5 artiklan 6 kohdan mukaiset velvollisuutensa, kun se ei tehnyt päätöstä pyynnöstä, joka koski lupaa geneettisesti muunnetun perunan (Amflora-peruna) markkinoille saattamiseksi teollista käyttöä varten mainitun direktiivin mukaisesti, eikä siten toiminut EY 232 artiklassa tarkoitetun mukaisesti.
   Kantajat väittävät, että sen, että komissiolla on velvollisuus mainitun päätöksen tekemiseen direktiivissä 2001/18/EY säädetyssä ajassa, vahvistavat lisäksi monet seikat, kuten (a) tarve toimielinten välisen tasapainon säilyttämiseen, (b) komission pyynnön oikeudellisen perustan tarkempi arviointi ja (c) EY-oikeuden yleiset periaatteet.
   Kantajat väittävät kuitenkin, että vaikka ensimmäisen oikeusasteen tuomioistuin katsoisikin, että komission 19.5.2008 päivätyssä kirjeessä määritellään komission kanta ja että kantajien laiminlyöntikanne on siten jätettävä tutkimatta, kantajat vaativat vaihtoehtoisesti, että kyseisen tuomioistuimen on kumottava 14.5.2008 tehty komission päätös, jolla Euroopan elintarviketurvallisuusviranomainen valtuutetaan antamaan konsolidoitu lausunto, sekä keskeytettävä meneillään olevan viidennen tieteellisen arvioinnin toteuttamista koskeva menettely, joka johti riidanalaisen päätöksen antamiseen.
   Kantajat väittävät, että komissio rikkoi direktiivin 2001/18 18 artiklan 1 kohtaa ja komitologiapäätöksen 5 artiklan 6 kohdan 3 alakohtaa, joissa edellytetään Amfloraa koskevan päätöksen anyamista 120 päivän kuluessa siitä, kun komission menettely on aloitettu, sekä suhteellisuusperiaatetta, hyvän hallinnon periaatetta, luottamuksensuojaperiaatetta, oikeusvarmuuden periaatetta sekä syrjintäkiellon periaatetta, jotka ovat EY-oikeuden perusperiaatteita.
   
      (1)  Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annettu Euroopan parlamentin ja neuvoston direktiivi 2001/18/EY (EYVL L 106, s. 1).
   
      (2)  Menettelystä komissiolle siirrettyä täytäntöönpanovaltaa käytettäessä 28.6.1999 tehty neuvoston päätös (EYVL C 184, s. 23).